**ΔΕΛΤΙΟ ΤΥΠΟΥ**

Με ιδιαίτερα σημαντικά αποτελέσματα ολοκληρώθηκε η **4η Διακρατική Τεχνική Συνάντηση** και **Επιτροπή Παρακολούθησης** του έργου: **“Policies for enhancing access to Health Services in deprived Areas”** (ακρωνύμιο: **‘THE HEALTHY MUNICIPALITY’**), που πραγματοποιήθηκε στη Φιλλύρα, έδρα του Δήμου Αρριανών, στις 08/01/2019. Το έργο υλοποιείται ως μέρος του Προγράμματος Συνεργασίας **‘Interreg V-A Greece-Bulgaria 2014-2020’** και συγχρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και από εθνικούς πόρους με 1.135.147,40 €.

Οι δράσεις του έργου επικεντρώνονται στο πρόβλημα της πρόσβασης ασθενών από απομακρυσμένες περιοχές σε οργανωμένες μονάδες υγείας και των προβλημάτων που αυτό συνεπάγεται για την υγεία και την ποιότητα ζωής του τοπικού πληθυσμού. Μέσα από την υλοποίηση του έργου πραγματοποιούνται δράσεις για την ευαισθητοποίηση του τοπικού πληθυσμού και τη συμμετοχή του σε προληπτικές εξετάσεις, με σκοπό τη διαμόρφωση του νοσολογικού προφίλ των περιοχών εφαρμογής του έργου. Παράλληλα, μια σειρά από σύγχρονα τεχνολογικά εργαλεία υποστηρίζουν πιλοτικά προγράμματα πρόληψης στις περιοχές υλοποίησης, τα οποία μετά από αξιολόγηση θα οδηγήσουν στη διαμόρφωση μιας ολοκληρωμένης προληπτικής πολιτικής για την υγεία στις διασυνοριακές περιοχές.

Κατά τη διάρκεια της 4ης τεχνικής συνάντησης και της επιτροπής παρακολούθησης του έργου, συμμετείχαν δια των εκπροσώπων τους όλοι οι δικαιούχοι/εταίροι του έργου από την Ελλάδα και τη Βουλγαρία. Εξετάστηκε η πρόοδος του φυσικού και οικονομικού αντικειμένου του έργου, ενόψει υποβολής της 3ης Έκθεσης Προόδου, ενώ αναλύθηκαν οι δράσεις που κατά προτεραιότητα θα υλοποιηθούν στην τρέχουσα περίοδο υλοποίησης.

Στο έργο συμμετέχουν εννέα (9) εταίροι από την Ελλάδα και τη Βουλγαρία με σημαντική εμπειρία στο χώρο της διασυνοριακής συνεργασίας:

• LΒ: Αναπτυξιακή Ροδόπης Α.Ε. (επικεφαλής εταίρος) GR

• PΒ2: Αριστοτέλειο Πανεπιστήμιο, Τμήμα Οικονομικών/ΕΛΚΕ GR

• PB3: Δήμος Αρριανών GR

• PΒ4: Δήμος Ιάσμου GR

• PΒ5: Εταιρία Διεθνικής Εκπαίδευσης και Ανάπτυξης GR

• PΒ6: Περιφερειακή Δ/νση Υγείας Χάσκοβο BG

• PΒ7: ΠΕΔ Σμόλιαν BG

• PΒ8: Δήμος Κρούμοβγκραντ BG

• PΒ9: Δήμος Μομτσίλγκραντ BG

Η πρόταση για το έργο ‘THE HEALTHY MUNICIPALITY’ είχε υποβληθεί κατά τη 2η πρόσκληση υποβολής προτάσεων του ΠΣ Interreg V-A Ελλάδα-Βουλγαρία 2014-2020 και εντάσσεται στον άξονα προτεραιότητας 4: [Διασυνοριακή Περιοχή χωρίς αποκλεισμούς], επενδυτική προτεραιότητα: 9Α. Η υλοποίηση του ξεκίνησε την 1η Νοεμβρίου 2017 και η συνολική διάρκεια είναι 24 μήνες.

------------------------------------------------------------------------

Περισσότερες Πληροφορίες:

κ. Στάθης Κεφαλίδης, Project Manager/Επικεφαλής Εταίρος

τηλ: +302531034071, e-mail: [anro@anro.gr](mailto:anro@anro.gr)

-------------------------------------------------------------------------

Joint Secretariat Interreg V-A "Greece - Bulgaria 2014-2020"  
65, Leoforos Georgikis Scholis, 57001, Thessaloniki, Greece  
 Tel: +30 2310 469695, Fax: +30 2310 469623  
Email: [jts\_grbg@mou.gr](mailto:jts_grbg@mou.gr), Website: [www.greece-bulgaria.eu](http://www.greece-bulgaria.eu)

--------------------------------------------------------------------------